CELEX: E2010P0003
Language: fi
Date: 2010-05-19 00:00:00
Title: EFTAn valvontaviranomaisen 19 päivänä toukokuuta 2010 Islantia vastaan nostama kanne (Asia E-3/10)

15.7.2010   
            
            
               FI
            
            
               Euroopan unionin virallinen lehti
            
            
               C 191/10
            
         EFTAn valvontaviranomaisen 19 päivänä toukokuuta 2010 Islantia vastaan nostama kanne
   (Asia E-3/10)
   2010/C 191/08
   EFTAn valvontaviranomainen, rue Belliard 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Bjørnar Alterskjær, nosti 19 päivänä toukokuuta 2010 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               toteamaan, että jättäessään hyväksymättä ETA-sopimuksen liitteessä IX olevan 31ea kohdassa tarkoitetun säädöksen (Euroopan parlamentin ja neuvoston direktiivi 2002/87/EY, annettu 16 päivänä joulukuuta 2002, finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta sekä neuvoston direktiivien 73/239/ETY, 79/267/ETY, 92/49/ETY, 92/96/ETY, 93/6/ETY ja 93/22/ETY ja Euroopan parlamentin ja neuvoston direktiivien 98/78/EY ja 2000/12/EY muuttamisesta), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet säädetyssä määräajassa Islannin tasavalta on laiminlyönyt kyseisen säädöksen 32 artiklan sekä Euroopan talousalueesta tehdyn sopimuksen 7 artiklan mukaiset velvoitteensa.
               sekä
            
         
               2.
            
            
               määräämään Islannin tasavallan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt perusteet:
   
   
               —
            
            
               Käsiteltävänä oleva asia koskee finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta annetun direktiivin täytäntöönpanon laiminlyöntiä.
            
         
               —
            
            
               EFTAn valvontaviranomainen katsoo, ettei se ole saanut Islannilta mitään tietoa, joka osoittaisi, että direktiivi on saatettu osaksi Islannin lainsäädäntöä, eikä sillä myöskään ole tietoa siitä, että Islanti olisi tehnyt tarvittavat toimenpiteet direktiivin noudattamisen varmistamiseksi.
            
         
               —
            
            
               EFTAn valvontaviranomainen katsoo, että Islannin hallitus ei ole kiistänyt laiminlyöneensä direktiivin noudattamista varten tarvittavien lakien, asetusten ja hallinnollisten järjestelyjen täytäntöönpanoa.